"Kabinete e amogetse go tlhongwa ga Komiti ya Ditona go ela tlhoko le go tlamela ka tsela ya togamaano fa go baakanyediwa le go nna baamogelabaeng ba Samiti e e Tlwaelegileng ya Ditlhogo tsa Ditona le Dipuso tsa Dinagatlhabololo tsa Borwa jwa Aforika (SADC) e e tla tshwarwang ka Phatwe 2017.Samiti ya SADC e tla tshwarwa ka fa tlase ga setlhogo “Semphato le Lekala la Poraefete go Tlhabolola Madirelo le Tsamaiso ya Kgaolo”, go gatelela tlhokego ya go samagana le dintlha tse di masisi mo go tsenyeng tirisong le go fitlheleleng Togamaano ya Madirelo le Leanotiro la SADC."